28. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΑΣ ΤΑΞΕΩΣ Αριθ.4593 Φ 015.94/10 της 27/30 Απρ. 1976   (ΦΕΚ Β΄ 600)  Περί καθορισμού των κατ’ άρθρ. 2 παρ. 2 του Νόμ. 295/1976, μείζονος σπουδαιότητος Υπηρεσιών Χωροφυλακής. Έχοντες υπ’ όψει τας διατάξεις του άρθρ. 2 παρ. 4 του Νόμ. 295/76 «περί τροποποιήσεως και συμπληρώσεως διατάξεών τινων των οργανικών νόμων Υπηρεσιών του Υπουργείου Δημοσίας Τάξεως», ως και την υπ’ αριθ. 201/6/1α-14-4-1976 πρότασιν του Αρχηγείου Χωροφυλακής, αποφασίζομεν: Καθορίζομεν ως ακολούθως τας κατά το άρθρ. 2 παρ. 2 του Νόμ. 295/1976 μείζονος σπουδαιότητος Υπηρεσίας Χωροφυλακής τας διοικουμένας παρά Ταξιάρχων και Συνταγματαρχών, πέραν εκείνων αίτινες κατ’ άλλας διατάξεις διοικούνται παρά τούτων: α)Υπηρεσίαι διοικούμεναι παρά Ταξιάρχων: Ανώτεραι Διοικήσεις Χωροφυλακής Θράκης, Ανατολικής Μακεδονίας, Ηπείρου, Θεσσαλίας, Πελοποννήσου, Στερ. Ελλάδος, Δυτ. Ελλάδος και Κρήτης. Δια της υπ’ αριθ. 201/6/1ι της 19 Σεπτ./1 Οκτ. 1977 (ΦΕΚ Β΄ 962) απόφ. Υπ. Δημοσίας Τάξεως προσετέθησαν: α.Διεύθυνσις Αστυνομίας–Ασφαλείας του Αρχηγείου Χωροφυλακής και β.(Ανωτέρα Διοίκησις Χωροφυλακής Κεντρικής Μακεδονίας). β)Υπηρεσίαι διοικούμεναι παρά Συνταγματαρχών: Διοικήσεις Χωροφυλακής Έβρου, Ξάνθης, Καβάλας, Σερρών, Ιωαννίνων, Κερκύρας, Λαρίσης, Μαγνησίας, (Τρικάλων), (Αρκαδίας), Μεσσηνίας, Κορινθίας, Αχαϊας, Ηλείας, Αιτωλίας, Ακαρνανίας, Λαμίας, Χανίων, Ηρακλείου, Μηχανοκίνητοι Μονάδες Προαστίων Πρωτευούσης, (Υποδιεύθυνσις Τροχαίας Θεσσαλονίκης), Υποδιεύθυνσις Γενικής Ασφαλείας Θεσσαλονίκης, Φρουραρχείον Βουλής, Γραφείον Ασφαλείας Πρωθυπουργού. Τις μέσα σε ( ) υπηρεσίες διέγραψε ως μείζονος σπουδαιότητας η Αποφ.201/6/2α/15-21 Απρ. 1980 (ΦΕΚ Β΄ 396) Υπ. Δημ. Τάξεως, η οποία καθόρισε ως μείζονος σπουδαιότητας που διοικούνται από Ταξιάρχους και Συνταγματάρχες: 1)Υπηρεσίες διοικούμενες από Ταξίαρχους: Ανωτέρα Δ.Χ.Πειραιώς και Νήσων και Σχολή Αξιωματικών Χωροφυλακής. 2)Υπηρεσίες διοικούμενες από Συνταγματάρχες: Διοίκηση Χωροφυλακής Βοιωτίας και Διοίκηση Χωροφυλακής Ευβοίας.   